id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id id id ms id id id ms id id id id ms ms id id id id id id id ms id id id id id id id ms id id id id id id id ms id id id ms ms ms id id id id id sv tr id id ms tr id id ms id id hy hy hy ms ms en en en en en id ms ms id ms en id id jv ms id id it es id id en id ms ms ms ms ms ms
Perkembangan Otak Bayi: Ibu Ayah Cuba Lakukan 9 Rangsangan Ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Mahu Anak Yang Bijak? Ibu Cuba Lakukan 9 Rangsangan Ini Pada Si Manja, Baik Untuk Otak
Ditulis oleh Asyikin Md Isa Disemak pada 17/08/2022
Disemak secara perubatan oleh Dr. Gabriel Tang Pei Yung
Setiap ibu bapa pastinya mahukan anak bijak, kan? Ada cara yang boleh dilakukan untuk merangsang perkembangan otak bayi, confirm si cilik cerdik selepas ini!
Untuk mendapatkan lebih banyak info tentang Keibubapaan sila dapatkannya di sini.
Memahami perkembangan otak bayi
Semasa dilahirkan, otak bayi mengandungi 100 bilion neuron.
Pada tahun pertama kehidupannya, anak akan mengembangkan trilion sambungan sel otak – dikenali sinapsis saraf. Mengagumkan!
Jumlah rangsangan yang diterima oleh bayi secara langsung akan mempengaruhi berapa banyak sinapsis yang terbentuk.
Rangsangan berulang dan konsisten dapat menguatkan hubungan ini dan menjadikannya kekal, manakala sambungan yang tidak digunakan mungkin terputus.
Tahap awal perkembangan inilah yang memutuskan cara anak akan belajar dan berfikir, sama ada semasa kanak-kanak atau ketika dewasa nanti.
Melalui penyelidikan otak membuktikan, persekitaran mempunyai kesan kepada perkembangan otak bayi dan kesihatan secara keseluruhan.
Ini bermakna anda sebagai ibu bapa perlu memberikan rangsangan kepada anak.
Jadi apakah cara terbaik untuk merangsang perkembangan otak si manja agar mereka membesar menjadi anak bijak?
Anak bijak: Rangsang perkembangan otak bayi
Berikut dikongsikan 9 tip mudah, rangsangan melalui buku dan aktiviti interaktif yang dipantau penting bagi memastikan otak si kecil berkembang dan bersedia untuk proses pembelajaran masa hadapan.
1. Berbual dengan si kecil
Respons kepada percakapan bayi dengan nada sebutan yang menggembirakan.
Kemudian gunakan nada tinggi semasa menyebut frasa seperti “si comel Mama”.
Cara bertutur ini dikenali sebagai parentese, ekspresi wajah berlebihan dan vokal tinggi membantu anak menyerap semua bunyi bahasa anda.
Paling penting, ibu ayah harus menyedari bahawa bahagian otak yang berfungsi untuk memahami pertuturan dan menghasilkan bahasa memerlukan banyak input.
2. Bermain dengan sentuhan tangan
Aktiviti seperti peekaboo atau penggunaan boneka tangan dapat menarik perhatian dan fokus si manja anda.
Penggunaan tangan dapat menunjukkan kepada anak bagaimana kita berinteraksi secara fizikal dalam dunia ini.
Tambahan pula aktiviti melibatkan tangan sudah tentu menyeronokkan dan dapat membantu perkembangan otak si manja.
3. Berikan perhatian sepenuhnya
Apabila si kecil menunjukkan sesuatu, berikan fokus kepada apa yang ditunjukkannya.
Lebih baik lagi jika anda dapat memberikan pandangan atau komen mengenai barang atau perkara tersebut.
Perhatian bersama yang diberikan anda ini boleh mengesahkan betapa pentingnya minat dan perhatian si kecil kepada ibu bapa mereka.
4. Pupuk minat awal terhadap buku
Pilih buku dengan gambar besar dan berwarna-warni.
Wujudkan kegembiraan kepada bayi dengan menunjukkan gambar tertentu serta membuat bunyi yang bersesuaian. Misalnya, jika terlihat gambar kucing, bunyikan ‘meow meow’.
Modulasi nada suara akan membantu mempermudahkan atau menghuraikan jalan cerita serta mendorong anak untuk bercakap mengenai buku tersebut.
Dalam membantu perkembangan otak bayi, bina bahasa reseptif anak- memahami perkataan yang diucapkan – lebih penting daripada mengembangkan bahasa ekspresifnya (bertutur) ketika masih kecil.
5. Binakan rasa sayang si manja pada tubuhnya sendiri
Usap perut dan rambut bayi ketika sesi membaca buku, bermain malahan saat menukar lampin, juga penting untuk menjadikan anak bijak.
Kajian menunjukkan bayi yang jarang disentuh mempunyai otak lebih kecil daripada saiz normal pada usia mereka.
Interaksi pada jarak dekat juga membantu memfokuskan anak kepada percakapan anda.
6. Tindak balas segera apabila si kecil menangis
Menenangkan, mendukung dan memeluk anak dapat membina litar otak positif pada bahagian berkaitan emosi.
Pegangan dan pelukan daripada ibu ayah serta jalinan hari ke hari dengan bayi, memberikan isyarat selamat kepada otak.
7. Wujudkan jalinan kepercayaan
Apabila anak sedang bermain, elakkan daripada memberikan fokus kepada telefon seperti memeriksa Facebook, Instagram atau sebarang platform media sosial.
Sebaliknya, luangkan masa untuk bermain dan berinteraksi bersamanya.
Bayi yang mempunyai ikatan dengan ibu ayahnya secara emosi akan lebih berkemampuan untuk meneroka persekitaran dan belajar dengan baik.
Ini bermakna ia penting untuk perkembangan otak bayi!
8. Tindak balas jelas terhadap tindakan anak
Otak si kecil yang sedang berkembang akan belajar untuk memahami jika anda bertindak balas terhadap tingkah lakunya dengan cara boleh diramal, meyakinkan dan bersesuaian.
Pastikan anda bersikap konsisten.
9. Aturkan sesi permainan tertentu
Bermain menggunakan air, pasir atau slime pasti menyeronokkan untuk si kecil.
Permainan ini dapat merangsang perkembangan otak si manja dan dalam masa sama mengajar anak mengenai sifat cecair, pepejal dan campuran.
Pengalaman berkaitan deria sentuhan penting kepada pembelajaran otak anak!
Jika mahu anak bijak, tahun-tahun awal sangat penting dalam menggalakkan perkembangan otak mereka.
Tempoh perkembangan otak bayi dan keupayaan membina rangkaian ini hanya berlaku sekali seumur hidup.
Sebagai ibu bapa, inilah peluang anda untuk membantu merangsang pembentukan litar otak si manja!
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Brain development. https://cchp.ucsf.edu/sites/g/files/tkssra181/f/buildbabyinten081803_adr.pdf. Accessed 14 January 2021.
Early brain development. https://www.cdc.gov/ncbddd/childdevelopment/early-brain-development.html. Accessed 14 January 2021.
Simple ways to make your baby smarter. https://www.stuff.co.nz/life-style/parenting/baby/development/88259378/19-simple-ways-to-make-your-baby-smarter. Accessed 14 January 2021.
Baby stimulation programs. https://www.snookums.co.za/advice-and-tips/baby/baby-stimulation-programs/Accessed 14 January 2021.
Babies and overstimulation. Babies and over stimulation. https://www.greatkidsinc.org/babies-and-overstimulation/. Accessed 14 January 2021.
Alat Muzik, Bagaimana Ia Membantu Perkembangan Kanak-kanak?
5 Sebab Anda TIDAK Boleh Ajar Anak Bertatih, Bahaya Untuk Perkembangannya!
Ditulis oleh Asyikin Md Isa Disemak pada 17/08/2022
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.